stanford-oval/wikipedia huggingface dataset:
אופוסום חדפי חוטמני
תפוצה ואקולוגיה

אופוסום החוטמני אנדמי לחלק הדרומי של הרי האנדים באמריקה הדרומית, והוא בין הכיסאים הדרומיים ביותר בעולם; טווח התפוצה שלו מצומצם מאוד, והוא נפוץ בעיקר בפרובינציות לוס לאגוס ולוס ריוס בדרום-מרכז צ'ילה כולל האי צ'ילואה, עם גלישה קטנה לתוך הקצה המערבי של פרובינציית ריו נגרו בארגנטינה. בית הגידול שלו מורכב מיער גשם ממוזג לח ורטוב של אשור דרומי באזורי שפלה נמוכים עד מדרונות הרריים ברום 1,135 מטר מעל פני הים, עם נוכחות גבוהה של כיסי סבך צפופים.
בשל מיעוט הלכידות בטבע, מעט מאוד ידוע על המין; הוא פעיל לילה ועשוי לחיות בגפו או בקבוצות משפחתיות קטנות; הוא נמצא בעיקר על האדמה, ויכול לטפס במידת הצורך. חוש הראיה שלו ירוד והוא מתבסס בעיקר על חוש השמיעה והריח. ניזון מפטריות וחסרי חוליות שונים, ומאתר אותם באמצעות חיטוט ונבירה בפסולת העלים שבקרקעית היער עם חוטמו הארוך. חסרי חוליות מהווים 54% מהתזונה, שלשולים 7% ופטריות ומזון צמחי אחר כ-39%. את שעות היום הוא מבלה במחילות ובולי עץ שנפלו או בקינים שבנה לעצמו מעלים. ההתעבות של הזנב באזור הסתיו מצביעה על כך שהמין צובר שומן בזנבו לעתות מחסור בחורף, ועשוי ככל הנראה להיכנס לתרדמת חורף זמנית. הרגליו החמקניים של האופוסום מקטינים את החשיפה שלו לטורפים, כשהטורפים הפוטנציאליים העיקריים הם ככל הנראה כוס המחילות ונחשי חלזונות.
סגנון הרבייה של האופוסום החוטמני אינו ידוע, ועשוי להיות פוליגמי או מונוגמי; הרבייה יכולה להתרחש בכל השנה ללא עונה קבועה. הנקבה ממליטה שגר של 5–7 צאצאים או יותר שזוחלים לעבר הבטן ונצמדים לפטמות. מכיוון שמעולם לא נתפסה נקבה עם גורים מפותחים, סביר להניח שהיא מגדלת אותם בקינים במקום לשאת אותם על גבה.
מצב

האופוסום החוטמני מסווג על ידי הרשימה האדומה של IUCN במצב השימור קרוב לסיכון (NT) ועל סף מצב פגיע (VU), עקב ירידה מתמשכת באוכלוסייה הנגרמת מאובדן בית גידולו באמצעות בירוא יערות ופעילות אנושית אחרת, שהובילו ככל הנראה לירידה בשיעור של 20% מהאוכלוסייה בראשית המאה ה-21. נדרשים מחקרים נוספים על טווח התפוצה המדויק והשפעות האיומים על המין, מאחר שמצבו עלול להיות חמור יותר ממה שידוע. האופוסום שוכן במספר אזורים מוגנים.
דגל אפגניסטן

| --- | --- |

 יחס אורך/גובה:  1:2
 קבלת מעמד רשמי:  15 באוגוסט 2021
 מוטיבים עיצוביים:  השהאדה בכיתוב שחור על רקע לבן
דגל אפגניסטן (בפשטו: د افغانستان بيرغ, בפרסית: پرچم افغانستان) הוא דגלה הלאומי של אפגניסטן. הדגל הנוכחי הוא דגל הטליבאן, שהפך לדגל המדינה לאחר השתלטות הטליבאן מחדש על אפגניסטן ב-2021.
דגל זה מכיל את הריכוז השני בגודלו של הצבע הלבן (אחרי דגל קפריסין) – 83.6% ממנו צבועים בלבן.
היסטוריה

דגלי אפגניסטן מציגים שלוש חלופות עיקריות: הדגל שעליו הטבעת המסגד, ששימש כדגל אפגניסטן בגרסאות שונות מ-1901 עד 1928, 1930 עד 1974, 1992 עד 1996 ו-2001 עד 2021. דגל הטליבאן, דגל לבן שעליו השהאדה, ודגל סובייטי, ששימש את אפגניסטן הסובייטית.
המחליף את הדגל הקודם שאומץ על ידי ממשלת המעבר בשנת 2002. עד אוגוסט 2021 הדגל היה טריקולור המורכב משלושה פסים אנכיים בצבעים שחור, אדום וירוק. צבעים אלו הופיעו כמעט בכל דגלי אפגניסטן מלבד ב-20 השנים האחרונות. הסמל שממרכז הוא סמל אפגניסטן הקלאסי שבו הופיע מסגד שהמחראב שלו פונה למכה.
בדגל הקדם-טליבני ודגל "הברית הצפונית" הופיע סמל זהה, אך על רקע פסים בצבעים ירוק, לבן ושחור. לאפגניסטן היו דגלים רבים בעבר. שתי דוגמאות: לפני המאה ה-20 היה לאפגניסטן דגל שחור כולו; מאוקטובר 1978 עד אפריל 1980, בזמן הרפובליקה הדמוקרטית של אפגניסטן השתמשו בדגל משמאל.
גלריית הדגלים ההיסטוריים

עד 1901 (שחור)
1901–1919
1919–1921
1921–1928
1928
1929
1930–1973
1973–1974
1978
1978–1980
1980–1987
1992–1996, 2001
1996–1997 (לבן)
1997–2001
2002–2004
2004–2013
2013–2021 (עדיין בשימוש)
2021-כעת
ראו גם

סמל אפגניסטן
המנון אפגניסטן
קורט קוביין

| --- | --- |

 לידה:  20 בפברואר 1967 ארצות הברית אברדין, וושינגטון, ארצות הברית
 התאבד:  5 באפריל 1994? (בגיל 27) סיאטל, וושינגטון, ארצות הברית 
 שם במה:  קורט קוביין
 מוקד פעילות:  ארצות הברית 
 תקופת הפעילות:  1987–1994 (כ־7 שנים)
 מקום לימודים:  Aberdeen High School 
 סוגה:  רוק אלטרנטיבי • גראנג'
 סוג קול:  טנור 
 שפה מועדפת:  אנגלית 
 כלי נגינה:  גיטרה אקוסטית, גיטרה חשמלית, תופים
 שיתופי פעולה בולטים:  נירוונה
 בן או בת זוג:  קורטני לאב (24 בפברואר 1992–5 באפריל 1994) 
 צאצאים:  פרנסס בין לאב 
 פרופיל ב-IMDb
 חתימה:  
 
קורט דונלד קוביין (באנגלית: Kurt Donald Cobain; ‏20 בפברואר 1967 – 5 באפריל 1994) היה סולן וגיטריסט להקת נירוונה. פריצת להקתו לתודעת הקהל הרחב בתחילת שנות ה-90 של המאה ה-20 הפכה אותו לאחד מסמלי זרם הגראנג'. הוא כונה "דובר של דור שלם", ומהווה מודל לחיקוי למוזיקאים רבים.
ב-2008 דירג אותו המגזין "רולינג סטון" במקום ה-45 ברשימת 100 הזמרים הגדולים בכל הזמנים. קוביין אף מדורג במקום ה-73 ברשימת "100 הגיטריסטים הגדולים בכל הזמנים" של המגזין.
ביוגרפיה

קוביין גדל בבית קשה-יום באברדין, וושינגטון שבארצות הברית. הוריו התגרשו כאשר היה בן תשע, והוא נדד בין בתיהם של קרובי משפחה וחברים. בגיל 14 הוא קיבל תקליטים של הביטלס וגיטרה מדודתו, ולימד את עצמו לנגן עליה. הוא הושפע מלהקות כגון הסקס פיסטולס, הוזלינס, מלווינס, סוניק יות', מאדהאני וקינג קרימזון. כבר בתור נער החל להשתמש בסמים כמו חשיש. עוד בנעוריו תמך בזכויות הומוסקסואלים, עובדה שתרמה להטרדות מילוליות ופיזיות שמהן סבל מצד הומופובים ואחרים.
בשנת 1985 עבר קוביין לסיאטל, ושם הקים בשנת 1987 את להקת "נירוונה". הוא שימש כמתופף בימיה הראשונים של הלהקה; הבסיסט היה חברו הטוב ביותר קריסט נובוסליץ', והגיטריסט והסולן התחלפו לעיתים תכופות. בשנת 1988 עבר קוביין לקדמת הלהקה, ניגן בגיטרה ושר; אל הלהקה הצטרף המתופף צ'אד צ'אנינג, איתו הוציאו בשנת 1989 את אלבומם הראשון "Bleach". בתקופה זו הופיעה נירוונה במועדונים קטנים ולא זכתה להצלחה רבה. בשנת 1990 עזב צ'אנינג את הלהקה בעקבות סכסוך מתמשך עם קוביין, ובמקומו הגיע המתופף דייב גרוהל.
הפריצה הגדולה של נירוונה הייתה ב-1991, עם אלבומה השני "נוורמיינד" (Nevermind) והסינגל הראשון ממנו, "Smells Like Teen Spirit". השיר והתקליט הפכו למייצגי מוזיקת הגראנג' ולסמל של אותו הדור. קוביין הפך עבור רבים לסמל של "דור ה-X", דור אדיש שרוצה "שישעשעו אותו" (ציטוט מהשיר "Smells Like Teen Spirit"). הלהקה הפכה לפופולרית מאוד והייתה ללהקת הגראנג' הראשונה שהגיעה לראש המצעדים ברחבי העולם.
בתקופה זו אובחן קוביין כסובל מהפרעה דו-קוטבית. הוא כתב את השיר "Lithium" על שם התרופה הפסיכיאטרית. השיר יצא ביום בו אושפז לאחר שניסה להתאבד.
בשנת 1992 התחתן קוביין עם קורטני לאב, מוזיקאית עם רקע של ילדות קשה, ובדומה לקוביין, בת להורים גרושים, שאף עבדה כחשפנית. פחות מחצי שנה לאחר נישואיהם נולדה בתם, פרנסיס בין קוביין. השם "פרנסיס" ניתן לה על שם פרנסיס מקי חברת ההרכב The Vaselines, למרות שהיו שחשבו שההשראה הייתה השחקנית פרנסיס פרמר (עליה כתב קוביין את "Frances will have her revenge on Seattle"). השם "בין" ניתן לה על ידי אביה, שטען שנראתה בתמונות האולטרסאונד במהלך ההיריון כשעועית קטנה (Bean). קורטני לאב הודתה מאוחר יותר שהשתמשה בסמים במהלך ההיריון. הדבר גרם לניסיון של הרשויות לבטל את חזקתם על הילדה.
באותה שנה הוציאה נירוונה את "Incesticide", אוסף של הקלטות שלא פורסמו ובוטלגים. ב-1993 הוציאה הלהקה את אלבומה השלישי, "In Utero".
ב-18 בנובמבר 1993 ביצעה נירוונה הופעה אקוסטית מיוחדת בערוץ MTV; היא נחשבת להופעת האנפלגד הטובה והידועה ביותר שבוצעה במסגרת MTV. אלבום הופעת האנפלאגד יצא בנובמבר 1994, לאחר מותו של קוביין (במקור, קוביין רצה להוציא רק שירים מועטים מהופעה זו בדיסקים עתידיים של נירוונה).
ביוגרפיה > מותו

לקוביין הייתה היסטוריה של דיכאונות, ניסיונות התאבדות ושימוש בסמים. כחודש לפני התאבדותו בביתו, ניסה להתאבד לכאורה על ידי בליעת מנת יתר של תרופות יחד עם שמפניה בבית מלון ברומא.
לאחר שכנועים רבים הוא אושפז במוסד גמילה, אך ברח ממנו לאחר ימים ספורים ושב לביתו. קוביין התאבד לכאורה לבסוף, בביתו בסיאטל ב-5 באפריל 1994 ביריית רובה לראשו (אף על פי שעל הרובה לא נמצאו טביעות אצבעותיו). למרות שהמנצח דייוויד וודארד בנה "Dreamachine" פסיכואקטיבי עבור קוביין, הדיווחים שקוביין השתמש במכשיר בצורה מוגזמת בימים שקדמו להתאבדותו נסתרו על ידי ממצאים מאוחרים יותר. גופתו התגלתה רק שלושה ימים לאחר מותו, על ידי איש תחזוקה שהגיע להתקין מערכת אבטחה בבית.
הוא השאיר מכתב התאבדות, בו הוא מספר על סיבותיו לפירוק להקת "נירוונה". מכתב זה נמצא נעוץ בעציץ עם עט (שגם בו לא נמצאו טביעות אצבעותיו) כששלוש השורות האחרונות מצביעות על כך שהתכוון להתאבד. במכתב זה, שהוקדש בעיקר לאשתו ולבתו, ציטט קוביין מהשיר "My My, Hey Hey (Out of the Blue)" של ניל יאנג: "עדיף להישרף מאשר להתפוגג" ("It's Better to burn out than to fade away"). בניתוח שלאחר המוות התגלה בגופו ריכוז גבוה מאוד של הרואין, פי 3 מהרמה המוגדרת כקטלנית, כלומר שרמת ההרואין בגופו כבר הייתה אמורה לשתק אותו לפני שהוא היה מספיק לירות בעצמו. גופתו של קוביין נשרפה ואפרו פוזר בנהר ווישקה שבוושינגטון. בזירה נמצאו גם הרובה, ערכת הרואין משומשת, הארנק שלו, פאוץ', קופסת סיגריות, משקפי שמש ומכתב ההתאבדות.
בשנת 2005, כ-11 שנים לאחר התאבדותו לכאורה, נעשתה מחווה לכבודו ועל שלט הכניסה לעיר הולדתו, אברדין, נוסף הכיתוב "Come As You Are", כשמו של אחד השירים המפורסמים של להקתו.
אלמנתו, קורטני לאב, קיבלה את כל הזכויות על נירוונה, למרות התנגדות חברי הלהקה הנותרים. לאחר מותו של קורט פורסם אוסף של הקלטות מהופעות של נירוונה. כמו כן, פורסמו על ידי אלמנתו יומניו האישיים (למרות התנגדות משפחתו). בשנת 2002 הוציאה לאב לאור אוסף להיטים של הלהקה, למרות התנגדותם של גרוהל ונובוסליץ' (חברי הלהקה), ובשנת 2005 הוציאה מארז של שלושה דיסקים, DVD וחוברת של בוטלגים, הקלטות מהופעות חיות, סקיצות ודמואים שלא פורסמו קודם לכן.
במרץ 2014 פיתחה משטרת סיאטל ארבעה סרטי צילום שנשארו בחדר הראיות; לא נמסרה סיבה לכך שהסרטים לא פותחו קודם לכן. לפי משטרת סיאטל, צילומי הפילם מראים את זירת מותו של קורט קוביין בצורה ברורה יותר מאשר תמונות הפולארויד שצולמו על ידי המשטרה. הבלש מייק סיסינסקי, חוקר מקרים פתוחים, הונחה לבחון את הסרטים מכיוון ש"עברו 20 שנים וזהו מקרה תקשורתי בעל פרופיל גבוה". סיסינסקי ציין כי מותו של קוביין נשאר התאבדות וכי התמונות לא ישוחררו לציבור. התמונות המדוברות שוחררו מאוחר יותר, אחת אחת, שבועות ספורים לפני יום השנה ה-20 למותו של קוביין. תמונה אחת מראה את זרועו של קוביין, שעדיין עונדת את צמיד בית החולים ממכון הגמילה מסמים שעזב כמה ימים לפני שחזר לסיאטל. תמונה נוספת מראה את רגלו של קוביין נשענת ליד שקית קליעי רובה ציד, שאחד מהם שימש במותו.
אף על פי שהגרסה הרשמית קובעת שקוביין התאבד, במהלך השנים הועלו סברות אחרות שטענו שקוביין נרצח. אלו טענו ששלוש השורות האחרונות במכתב ההתאבדות נכתבו בכתב אחר משאר המכתב ושלפי כמות ההירואין שנמצאה בנתיחה שלאחר המוות הייתה גבוהה מלאפשר לו לבצע זאת בעצמו.
במותו, הפך קוביין לאחד מחברי מועדון 27.
דיסקוגרפיה

ראו דיסקוגרפיה של נירוונה.
הערות שוליים

↑  הריסון, האנק, "Dreamachine", אהבה הורגת: ההתנקשות בקורט קוביין (סקרמנטו: פרסומי ארכיון, 2017), עמ' 355–366
↑  בולס, דון, "Dream Weaver", לוס אנג'לס שבועי, 26 ביולי - 1 באוגוסט 1996
↑  אלן, מארק, "Design by Timothy Leary", הניו יורק טיימס, 20 בינואר 2005
↑  CBS News, New Kurt Cobain death scene photos, ‏2021-05-13 (באנגלית אמריקאית)
↑  Marco Margaritoff, Inside The Sudden Death Of Kurt Cobain — And Why Some Think He Was Murdered, All That's Interesting, ‏2021-04-08 (באנגלית אמריקאית)
| נירוונה |
| --- | --- | --- |
קורט קוביין • קריסט נובוסליץ' • דייב גרוהל
| אלבומי אולפן | Bleach • Nevermind • In Utero |  |
| אלבומי הופעה | MTV Unplugged in New York • From the Muddy Banks of the Wishkah • Live at Reading • Live at the Paramount |  |
| אוספים | Incesticide • Nirvana • Sliver: The Best of the Box • Icon |  |
| מארזי תקליטורים | Singles • With the Lights Out • Nevermind: The Singles |  |
| מיני אלבומים ואחרים | Blew • Hormoaning • Nevermind It's an Interview |  |
| --- | --- |
בקרת זהויות :  NLI: 987007418204205171  PLWABN: 9810659840505606  BIBSYS: 14049831  BNE: XX1174271  BnF: cb14050526t (data)  CANTIC: a11740395  CiNii: DA17145358  GND: 119167735  ICCU: CFIV157422  ISNI: 0000 0001 1068 5005  LCCN: n94074027  LNB: 000175810  MusicBrainz: 3c9b356d-d1db-4f4e-a7a3-2d00c1d70255  NDL: 00620504  NKC: ola2002150661  NLA: 36042136  NLG: 71052  NLK: KAC201609342  NSK: 000066898  NTA: 117291609  RERO: 02-A003112904  SELIBR: 299339  SNAC: w6kt0475  SUDOC: 072301317  Trove: 1198365  VIAF: 66668107   WorldCat (עם VIAF): 66668107
אנדראש הוואש

| --- | --- |
אין תמונה חופשית
 לידה:  21 בדצמבר 1891 דברצן, הונגריה 
 פטירה:  17 באוגוסט 1954 (בגיל 62) בודפשט, הרפובליקה העממית ההונגרית 
 מקום קבורה:  בית הקברות פרקשרטי בבודפשט 
 שם לידה:  Havas Andor 
 לימודי רפואה:  אוניברסיטת פרנץ יוזף בקולוז'וואר (קלוז') (1918-1872) 
 תפקידים:  מיקרוביולוג, רופא 
 פרסים והוקרה:  פרס קושוט (1950) 
 
אנדראש הוואש, (בהונגרית: Havas András;‏ דברצן, 10 בדצמבר 1891 – בודפשט, 18 באוגוסט 1954) דוקטור לרפואה (MD) יהודי-הונגרי, מיקרוביולוג, פרופסור באוניברסיטה (לא חלק מהסגל), חבר נספח של האקדמיה ההונגרית למדעים (1949), חתן פרס קושוט (1950).
קורות חייו

אנדור הוואש (שינה את שמו הפרטי לאנדראש) נולד במשפחה יהודית כבנם של יוז'ף הוואש (1859–1898), סוחר תבלינים, ושל פאני פרידליבר (1864–1904). הוא התייתם בגיל צעיר מאוד משני הוריו, למד בתיכון ועבר את בחינות הבגרות בנירג'האזה, שם גרו סבו וסבתו מצד אמו ולאחר מכן הפך לסטודנט באוניברסיטה המלכותית ההונגרית פרנץ יוזף בקולוז'וואר. ב-1913 קיבל את התואר ברפואה. הוא השתלב בתנועת העבודה כשהיה עדיין סטודנט. בתקופת הרפובליקה הסובייטית ההונגרית היה הרופא הראשי של בית החולים לנכים ב-Fehérvár út וראש המשרד לנכים. הוא היגר לאחר נפילת הרפובליקה. בין השנים 1922 לבין 1927 עבד בנאג'ווארד כמומחה לשחפת. משנת 1927 עבד כשותף מדעי במעבדה המרכזית לחקר השחפת במוסקבה. הוא חזר להונגריה לאחר מלחמת העולם השנייה. ב-1947 מונה למנהל של המכון הלאומי לבריאות הציבור (OKI) ונבחר לראש קבוצת השחפת. בתפקידו זה ניהל בדיקות שחפת וחיסוני BCG עבור חלק ניכר מאוכלוסיית המדינה. בין 1949 לבין 1954 היה המנהל הכללי הראשי של OKI. בפקולטה לרפואה של אוניברסיטת פאזמאן פטר (שמה היום אוניברסיטת אטווש לוראנד) קיבל הסמכה כפרופסור בקורס "אפידמיולוגיה ומניעת שחפת".
הוא היה חבר בהנהלת המחלקה לרפואה של האקדמיה ההונגרית למדעים. עסק במחקרי ריאות, במיקרוביולוגיה ריאתית, בעיקר במחקר הקשור למה שמכונה, חיסוני BCG וחיידק ה-Vole (חיידק מהסוג Mycobacterium (M. microti) הקשור קשר הדוק לחיידק השחפת (M. tuberculosis), בודד לראשונה מנברן אירופאי Microtus (M. agrestis) והיה בשימוש בחיסונים נגד שחפת). אגודת המיקרוביולוגים ההונגרים נוסדה ביוזמתו.
הוא היה חבר במועצות המערכת של כתבי העת:
שבועון רפואי (Orvosi Hetilap)
בריאות הציבור (Népegésségügy)
שאלות של שחפת (Tuberkulózis Kérdései)
תרבות סובייטית (Szovjet Kultúra)
אשתו הייתה אליס שיפר (1895–1968), בתם של יאנוש שיפר ושל מריה פרייסנר, איתה התחתן ב-12 באפריל 1919 בבודפשט.
עבודותיו העיקריות

עבודה מדעית במאבק בשחפת בברית המועצות (בריאות הציבור, 1946)
תוכנית החומש החדשה שלאחר המלחמה לבריאות הסובייטית וביטוח לאומי (בודפשט, 1947)
כמה מילים על לוחמה רפואית סובייטית (עיתון הרופאים, 1947, 38)
מינוח השחפת של ברית המועצות (עיתון הרופאים, 1948, 44)
BCG. עמדתו היום (עיתון הרופאים, 1948, 49)
כמה נתונים עבור מסע החיסון הלאומי ל-BCG (בריאות הציבור, 1949)
על כמה שאלות של שחפת ראשונית (שאלות של שחפת, 1953)
כמה נתונים על מצב חיסוני BCG בהונגריה (בריאות הציבור, 1954).
פרסים והוקרה

עיטור מסדר ההצטיינות של הרפובליקה העממית ההונגרית (1949)
פרס קושוט (1950)
חבר הנהלת האקדמיה ההונגרית למדעים
לקריאה נוספת

Dabis László (1954-09-05). "Havas András dr". Orvosi Hetilap. Budapest. 95 (36): 969–970. נבדק ב-2021-06-27. (לזכרו של ד"ר אנדראש הוואש) (דרוש מינוי)
Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש)
Magyar orvoséletrajzi lexikon. Összeáll. Kapronczay Károly–Közrem. Tóth Magda. Budapest: Mundus Magyar Egyetemi Kiadó. 2004. ISBN 963-950-132-8 (לקסיקון ביוגרפי של רופאים הונגרים)
נקודת שם Névpont
הערות שוליים

↑  "Születési bejegyzése a debreceni izraelita hitközség születési akv. 106/1891. folyószáma alatt". נבדק ב-2021-06-27.
↑  "Halotti bejegyzése a Budapest XII. kerületi állami halotti akv. 1247/1954. folyószáma alatt". נבדק ב-2021-06-27.
↑  "Havas József halotti bejegyzése a Budapest II. kerületi polgári halotti akv. 846/1898. folyószáma alatt". נבדק ב-2021-06-27.
↑  "Havas Józsefné halotti bejegyzése a debreceni polgári halotti akv. 1523/1904. folyószáma alatt". נבדק ב-2021-06-27.
↑  Magyar Közlöny, 1950. április 13. (73. szám)
↑  "Házasságkötési bejegyzése a Budapest II. kerületi polgári házassági akv. 631/1919. folyószáma alatt". נבדק ב-2021-06-27.
| --- | --- |
בקרת זהויות :  NKC: xx0108953  VIAF: 103621230   WorldCat (עם VIAF): 103621230
אי-שרדות (זיכיון)

| --- | --- |

לוגו הסדרה
 סוגה:  אנימציה, קומדיה, דרמה
 מנחים:  Christian Potenza 
 מדבבים בעברית:  גיא רושיניאק, לירון לב, אורלי קטן, מירון אהרונוביץ', הילי ישראל, רועי שגב, מיכל רשף, שרון שחל, צביקה פורמן, תומר גלר, עמית יוסוביץ', ספיר דרמון, ענת ניב, אורלי תגר, אלון שר, נעה קשפיצקי, לירון כרקוקלי, רונה בקרמן, אתי קסטרו, עדי רז, זיו זוהר מאיר, דור סרוגו, אביטל אברג'יל
 זוכים:  אוון / גוון (2007) בת' / דנקן (אקשן) הת'ר / אלחנדרו (מסביב לעולם) קמרון / לייטנינג (הנקמה של האי) זואי / מייק (אולסטארס) שון / סקיי (באי פקיטיו) ג'ף וברודי / מקארתור וסנדרס (המירוץ) פרייה (2023) וויין (2024)
 ארץ מקור:  קנדה
 שפות:  אנגלית 
 מספר עונות:  7
 מספר פרקים:  145
 תוכנית המשך:  "אי-שרדות: המירוץ" "אי-שרדות: עושים צרות"
 הפקה
 חברת הפקה:  TELETOON
 הפצה:  Cake Entertainment 
 אורך פרק:  30 דקות
 שידור
 רשת שידור:  טלטון (אנ') (קנדה) קרטון נטוורק (ארצות הברית)
 רשת שידור בישראל:  ערוץ הילדים, נטפליקס
 תקופת שידור מקורית:  8 ביולי 2007 – 20 בנובמבר 2014 
 קישורים חיצוניים
 אתר רשמי
 דף התוכנית ב-IMDb
 
אי-שרדות היא סדרת טלוויזיה קנדית מונפשת שנוצרה על ידי ג'ניפר פרטש וטום מקגיליס, שהוצגה לראשונה ב-Teletoon בקנדה ב-8 ביולי 2007, וב-Cartoon Network בארצות הברית ב-5 ביוני 2008. הסדרה היא גם הומאז' וגם סאטירה של תוכנית המציאות "הישרדות".
כל עונה סובבת סביב קבוצת בני נוער שמתחרים בתחרות בסגנון הדחה בדומה להישרדות, בכך שהמתחרים מתחרים באתגרים הן כצוותים והן באופן אינדיבידואלי על תגמולים וחסינות מהדחה. הקבוצות מתמזגות בערך באמצע התחרות. ככל שהמתחרים מפתחים מערכות יחסים אחד עם השני, הם נמחקים בהדרגה מהמשחק. כאשר נותרו רק שני מתמודדים, הם מתחרים באתגר אחרון שבו זוכה זוכה בפרס כספי (100,000 דולר קנדי בעונה הראשונה, 1,000,000 דולר קנדי מעונה 2 ואילך). הסדרה הפותחת מורכבת משש עונות: אי שרדות (2007), אקשן (2010), מסביב לעולם (2011), הנקמה של האי (2012), אולסטארס (2013) ופקיטיו (2014).
אי שרדות פיתחה קהל עוקבים והולידה זיכיון. סדרת ספין-אוף, "אי שרדות: המירוץ", הוצגה בבכורה ב-7 בספטמבר 2015. ספין-אוף שני, "אי שרדות: עושים צרות" (ספין-אוף בעל שלוש עונות), הוקרן בבכורה ב-1 בספטמבר 2018.
ב-17 בפברואר 2021 הוכרז כי "אי שרדות" חוזרת, עם שתי עונות חדשות שיופקו עבור Cartoon Network ו-HBO Max בארצות הברית, ו-CBBC בבריטניה.
ב-6 באוקטובר 2022 נחשפה תמונה חדשה מעונה בשם "אי שרדות 2023" (באנגלית "Total Drama Island 2023"), שהוקרנה לראשונה ב-21 באוקטובר 2023.
פרקים

| עונה | עונה | פרקים | שם העונה | שם העונה באנגלית | שודר במקור (קנדה)> שודר לראשונה | שודר במקור (קנדה)> שודר לאחרונה |
| --- | --- | --- | --- | --- | --- | --- |
|  | 1 | 27 | אי-שרדות | Total Drama Island | 8 ביולי 2007 | 29 בנובמבר 2008 |
|  | 2 | 27 | אי-שרדות אקשן | Total Drama Action | 11 בינואר 2009 | 10 ביוני 2010 |
|  | 3 | 26 | אי-שרדות מסביב לעולם | Total Drama World Tour | 10 ביוני 2010 | 24 באפריל 2011 |
|  | 4 | 13 | אי-שרדות הנקמה של האי | Total Drama Revenge of the Island | 5 בינואר 2012 | 12 באפריל 2012 |
|  | 5 | 13 | אי-שרדות אולסטארס | Total Drama All Stars | 9 בינואר 2014 | 27 במרץ 2014 |
|  | 5 | 13 | אי-שרדות באי פקיטיו | Total Drama Pahkitew Island | 4 בספטמבר 2014 | 20 בנובמבר 2014 |
|  | 6 | 13 | אי-שרדות: חידוש | Total Drama Island: Reboot | 21 באוקטובר 2023 | 2 בדצמבר 2023 |
|  | 6 | 13 | אי-שרדות: חידוש | Total Drama Island: Reboot | 4 בדצמבר 2023 | 13 בינואר 2024 |
דמויות > מנחים

כריס מקליין (גיא רושיניאק/כריסטיאן פוטנזה; עונות 1–6/טרי מקגורין; חידוש) - מנחה התוכנית, מאוהב בעצמו וחושב שהוא מושלם. איש סדיסט ונרקיסיסט אשר אוהב להתעלל במתמודדים.
נורברט שפורי "שף" האצ'ט (צביקה פורמן/קלה בנט; עונות 1–6/ד. מאק ג'וניור; חידוש) - הטבח של המחנה, נוהג לבשל דברים דוחים למתמודדים. שרירי וקשוח במיוחד.
דמויות > מיקומים

| מקום | 2007 | אקשן | מסביב לעולם | הנקמה של האי | אולסטארס | באי פקיטיו | המירוץ | 2023 | 2024 |
| --- | --- | --- | --- | --- | --- | --- | --- | --- | --- |
| 1 | אוון | בת' | הת'ר | קמרון | זואי | שון | ג'ף וברודי | פרייה | וויין |
| 2 | גוון | דנקן | אלחנדרו | לייטנינג | מייק | סקיי | מקארת'ור וסנדרס | באווי | קיילב וג'וליה |
| 3 | הת'ר | אוון | קודי | זואי | סקוט | שוגר | ז'אק וג'וזה | מילי | קיילב וג'וליה |
| 4 | דנקן | קורטני | סיירה | סקוט | גוון | יסמין | אמה וקיטי | ג'וליה | פרייה |
| 5 | לשאונה | הרולד | דנקן | ג'ו | קורטני | מקס | קארי ודווין | אמה | ראג' |
| 6 | ג'ף | לינדזי | בליינלי וקורטני | מייק | אלחנדרו | סקרלט | ריאן וסטפני | צ'ייס | דמיאן |
| 7 | איזי | ג'סטין | בליינלי וקורטני | דקוטה | קמרון | דייב | כרימסון ואנווי | זי | אם.קיי |
| 8 | דיג'יי | לשאונה | אוון | אן מריה | דנקן | טופר | נואה ואוון | ריפר | זי |
| 9 | לינדזי | הת'ר | גוון | בריק | סיירה | אלה | דוויין וג'וניור | ויין וראג' | ריפר |
| 10 | ברידג'ט | איזי | טיילר | סאם | הת'ר | סאמי | רוק וספאד | ויין וראג' | אקסל |
| 11 | טרנט | דיג'יי | נואה | דון | סאם | רודני | צ'ט ולורנצו | אמקיי | באווי |
| 12 | אווה | גוון | דיג'יי | בי | ג'ו | איימי | ג'יי ומיקי | דמיאן | נישל |
| 13 | הרולד | טרנט | איזי | סטייסי | לייטינג | לאונרד | קלי וטיילור | לורן | אמה |
| 14 | קורטני | ג'ף ובריג'ט | לינדזי |  | לינדזי | בירדו | ג'ן וטום | נישל | מילי |
| 15 | סיידי | ג'ף ובריג'ט | לשאונה |  |  |  | לורי ומיילס | אקסל | צ'ייס |
| 16 | בת' |  | ברידג'ט |  |  |  | אלודי ומרי | קיילב | לורן |
| 17 | קודי |  | הרולד |  |  |  | גרי ופיט |  |  |
| 18 | טיילר |  | אזיקיאל |  |  |  | לאונרד ותמי |  |  |
| 19 | קייטי |  |  |  |  |  |  |  |  |
| 20 | ג'סטין |  |  |  |  |  |  |  |  |
| 21 | נואה |  |  |  |  |  |  |  |  |
| 22 | אזיקיאל |  |  |  |  |  |  |  |  |
ספין אוף > אי שרדות: המירוץ > מנחים

דון - מנחה אי-שרדות המירוץ. שוויצר ושחצן אשר דומה במובן זה לכריס מקליין, וגם קורא לדברים במשחק על שמו, אבל בעל קצת פחות ביטחון מכריס. בנוסף להיותו המנחה, הוא גם משמש כמעין שופט למשחק.
ספין אוף > אי שרדות: המירוץ > צוותים

לאונרד ותמי - שחקני לייב אקשן. לאונרד הופיע באי-שרדות באי פקיטיו. נפגשו בכיתה ט' כשנתקעו בתוך לוקר. הודחו כי ניסו לעשות "קסם" כדי ששאר הצוותים לא יעקפו. מקום 18.
ג'רי ופיט - יריבי טניס. שחקנים תחרותיים במיוחד. הודחו כי הגיעו לאזור הרגיעה לאחר שנגמר עונשם של מקצועני הריאליטי. מקום 17.
אלודי ומארי - גאוניות. רוצות לתמוך בקהילה המדעית בעזרת הזכייה שלהן. הודחו כי לא סיימו את בניית ארמון החול. מקום 16.
לורי ומיילס - טבעוניות. אוהבות גרנולה. הודחו כי שכחו לרוץ לאזור הרגיעה. מקום 15.
טום וג'ן - בלוגרי אופנה מצליחים. הודחו כי טום התעכב באתגר הצפייה או משמרת. מקום 14.
קלי וטיילור - אמא ובת. הודחו כי הלכו לקניון לפני שהגיעו לאזור הרגיעה. בגמר, נראה כי טיילור שמחה שהן הודחו. מקום 13.
מיקי וג'יי - תאומים. אלרגיים כמעט לכל דבר, רגישים. כרתו ברית שנכשלה כעבור כמה שעות עם אמה וקיטי. הודחו בגלל תרגיל של אמה כדי לגרום למיקי לפשל, כי רצתה שנוח יישאר. מקום 12.
צ'ט ולורנזו - האחים החורגים. עברו ריבים במהלך העונה, ולבסוף השלימו. הודחו עם הרוקרים בהדחה הכפולה, כי לשניהם נהרס הדאון. מקום 11.
רוק וספאד - רוקרים. הודחו עם האחים החורגים בהדחה הכפולה, כי לשניהם נהרס הדאון. משתתפים בלהקה הנקראת "כמעט מקיאים". מקום 10.
דוויין וג'וניור - אב ובנו. הודחו כי דוויין התעכב בנסיעת השור המכנית שלו. דוויין מקום 9.
אוון ונוח - שחקני ריאליטי. נוח התאהב באמה במהלך המשחק. הופיעו באי-שרדות בעבר. הודחו כי אוון לא מצא את נוח בערמת השטיחים שהוא נקבר תחתיה. מקום 8.
קרימזון ואנואי - גותים. חובשים פאות ושמים מייקאפ. הודחו בגלל תרגיל של רקדני הקרח. מקום 7.
ריאן וסטפני - זוג בדייט. מתאמנים והכירו בחדר כושר. שינו את שמם ל"שונאים". הודחו כי שכחו לבוא לאזור הרגיעה, כשלרקדני הקרח היה עונש 60 דקות. מקום 6.
קארי ודווין - חברים. לדווין הייתה חברה אחרת, אך היא זרקה אותו. התאהבו אחד בשנייה במהלך העונה. עזבו בגלל פציעתו של דווין והחליטו שג'ף וברודי יחליפו אותם. מקום 5.
אמה וקיטי - האחיות. אמה התאהבה בנוח במהלך המשחק. קיטי אוהבת לצלם סלפי. הודחו כי קיטי נתקעה בתוך סלעים. מקום 4.
ג'וזה וג'אק - רקדני קרח. נלהבים מהזהב. אויביהם המושבעים של הצוערות. הגיעו לגמר, וזכו במקום השלישי.
סנדרס ומקארתור - צוערות משטרה. אויבותיהן המושבעות של רקדני הקרח. סנדרס שברה את היד בגלל מקארתור. הגיעו לגמר, וזכו במקום השני. מקארתור הופיע בהמשך ב"אי-שרדות: עושים צרות" כשהיא היחידה שמופיעה כמבוגרת.
ג'ף וברודי - המופיעים כ"הגולשים". ג'ף הופיע כבר באי-שרדות. בהתחלה זכו במקום השישי, והודחו מפני שנתנו לקארי ודווין לעקוף אותם וחזרו למשחק בעקבות ההחלטה של קארי ודווין. ברודי מאוהב במקארתור. הגיעו לגמר, וזכו במקום ה-1 בארצות הברית ובישראל.